23.9.2014 Jurnalul Oficial al Uniunii Europene L 279/1 II (Acte fără caracter legislativ) REGULAMENTE REGULAMENTUL (UE) NR. 991/2014 AL COMISIEI din 19 septembrie 2014 de modificare a anexei III la Regulamentul (CE) nr. 396/2005 al Parlamentului European și al Consiliului în ceea ce priveşte limitele maxime de reziduuri pentru fosetil din sau de pe anumite produse (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare şși hrana de origine vegetală și animală pentru animale şi de modificare a Directivei 91/414/CEE a Consiliului ('), în special articolul 14 alineatul (1) litera (a) şi articolul 16 alineatul (1) litera (a), întrucât: (1) Limitele maxime de reziduuri (LMR) pentru fosetil au fost stabilite în partea A din anexa III la Regulamentul (CE) nr. 396/2005. (2) Definiţia utilizată pentru monitorizarea reziduurilor de fosetil cuprinde compusul părinte fosetil, produsul de degradare acid fosforos şi sărurile lor. Sărurile acidului fosforos poartă numele de fosfonați. (3) Informațiile primite de Comisie din partea statelor membre și a operatorilor comerciali indică prezența fosfona- ților în sau pe anumite produse, ceea ce a dus la o concentrație a reziduurilor mai mare decât LMR de 2 mg/kg stabilită în Regulamentul (CE) nr. 396/2005 pentru produsele respective, care corespunde limitei de cuantificare. ( În 2014, Comisia a colectat date de monitorizare pentru a investiga prezența fosfonaților în alimente. Aceste date au fost obținute de la operatorii din sectorul alimentar şi au arătat că fosfonații sunt prezenți la niveluri care variază în funcție de sursă şi de produs, dar care depăşesc adesea LMR stabilită la limita de cuantificare de 2 mg/kg. O analiză suplimentară a datelor a arătat că majoritatea eşantioanelor neconforme conțin reziduuri de acid fosforos şi de săruri ale acestuia care depășesc limita de cuantificare, în timp ce reziduurile de fosetil și de săruri ale acestuia rămân sub limita de cuantificare. (5)  Deşi fosfonații nu au fost incluşi în anexa I la Regulamentul (CE) nr. 2003/2003 al Parlamentului European şi al Consiliului (') în temeiul articolului 14 din regulamentul respectiv, ei ar putea fi prezenți în îngrăşămintele autori- zate la nivel naţional, în special în anumite îngrăşăminte aplicate pe frunzele plantelor (îngrăşăminte foliare). Având în vedere lipsa autorizațiilor relevante pentru produsele de protecție a plantelor care conțin substanța fosetil atât în Uniune, cât şi în țările terțe care exportă în Uniune cantități importante de produse alimentare în cauză, raritatea reziduurilor detectabile de fosetil şi de săruri ale acestuia, precum şi utilizarea fosfonaților ca ingrediente în îngrăşămintele foliare, se poate presupune în mod rezonabil că reziduurile se datorează aplicării îngrăşămintelor foliare care conțin fosfonați. () JOL70,16.3.2005,p. 1. () Regulamentul (CE) nr. 2003/2003 al Parlamentului European şi al Consiliului din 13 octombrie 2003 privind îngrăşămintele (JO L 304, 21.11.2003, p. 1).